open-index/open-wikipedia-markdown huggingface dataset:
Hey Jude (ალბომი)

***Hey Jude*** (იგივე *The Beatles Again*) — ინგლისური როკ-ჯგუფ The Beatles-ის სიმღერების 1970 წლის კრებული. მასში შეტანილია როგორც სიმღერები სტუდიური ალბომებიდან, ასევე სინგლების b-ნხარეები და ორი სიმღერა, „I Should Have Known Better“ და „Can't Buy Me Love“, რომლებიც არ შესულა ''A Hard Day's Night*-ის ამერიკულ ვერსიაში. *Hey Jude* ცალკე სახით 1980-იანების შემდეგ არ გამოიცემოდა, თუმცა აუდიოკასეტაზე გამოდიოდა 1990-იანებში. 2014 წელს იგი პირველად გამოვიდა CD-ზე, ბოქს-სეტ *The U.S. Albums''-ის შემადგენლობაში.

## სიმღერების სია
ყველა სიმღერის ავტორები -  ლენონი/მაკ-კარტნი, გარდა მითითებულისა.

## ჩარტები
## სერტიფიცირება
## სქოლიო 
კატეგორია:Parlophone-ის ალბომები
კატეგორია:Apple Records-ის ალბომები
კატეგორია:Capitol Records-ის ალბომები
კატეგორია:The Beatles-ის კომპილაციური ალბომები
კატეგორია:1970 წლის ალბომები
კატეგორია:ები-როუდის სტუდიებში ჩაწერილი ალბომები
კატეგორია:ალბომები ჯორჯ მარტინის პროდიუსერობით
ამარ სულოევი

**ამარ სულოევი** (დ. 7 იანვარი, 1976, ქ. კალინინო (ამჟამად ქ. ტაშირი), სომხეთი) – ეთნიკურად ეზიდი პროფესიონალი კიკბოქსიორი, შერეული სტილის მებრძოლი, კლუბი «Red Devil Fighting Team»,–ის წევრი.

## ბიოგრაფია
სპორტით ამარი 17 წლიდან არის დაკავებული, და 1997 წელს გადავიდა კიკბოქსინგში. პროფესიონალურ არენაზე ამარმა 31 ბრძოლა ჩაატარა, რომლისგანაც 24 გაიმარჯვა და 7 წააგო. გამაჯვებების ნახევარი (12) ამარმა ნოკაუტით მოიპოვა, და მესამედი — მტკივნეული ილეთებით. 15 გამარჯვება ამარმა პირველივე რაუნდში მოიპოვა.

## ბრძოლების შედეგები 
**შერეული სტილი (ММА)**

## რესურსები ინტერნეტში 
* ამარ სულოევის გვერდი საიტზე M-1 Mixfight 
* საიტი www.sherdog.com (ინგლისური)

კატეგორია:ეზიდები
კატეგორია:დაბადებული 1976
კატეგორია:დაბადებული 7 იანვარი
Free as a Bird

**Free as a Bird** — ინგლისური როკ-ჯგუფ The Beatles-ის სიმღერა სინგლი 1995 წლის კრებულიდან *Anthology 1*. იგი ეფუძნება ჯონ ლენონის მიერ დაახლოებით 1977 წელს ჩაწერილ დემოს. სიმღერა მოგვიანებით, 1994 წლის თებერვალში-მარტში ჩაიწერა პოლ მაკ-კარტნის, ჯორჯ ჰარისონისა და რინგო სტარის მიერ. ჩანაწერის თანაპროდიუსერია ჯეფ ლინი.

ასევე გამოვიდა სიმღერის ოფიციალური პრომო-კლიპი (რეჟისორი ჯო პიტკა). ამ რგოლში კამერა მოძრაობს ისე, თითქოს იგი ფრინველი იყოს და მაყურებელს უჩვენებს სხვადასხვა სიუჟეტს, რომელიც არის მინიშნება The Beatles-ის სიმღერებზე. ასეთებია „Penny Lane“, „Paperback Writer“, „A Day in the Life“, „Eleanor Rigby“ და „Helter Skelter“.

## სიმღერები
ყველა სიმღერის ავტორები: ჯონ ლენონი, პოლ მაკ-კარტნი, ჯორჯ ჰარისონი, რინგო სტარი, გარდა მითითებულისა:

* 7" ბრიტანეთი: R6422 / აშშ: NR-58497
# Free as a Bird&nbsp;– 2:42
# Christmas Time (Is Here Again)&nbsp;– 3:02
#* მუსიკის ჩაწერა: 28 ნოემბერი 1967, EMI-ს სტუდია; საშობაო მილოცვების ჩაწერა: 6 დეკემბერი 1967, EMI-ს სტუდია, ლონდონი
* კომპაქტ დისკი ბრიტანეთი: CDR6422 / აშშ: CDP 58497
# Free as a Bird&nbsp;– 4:26
# I Saw Her Standing There (ლენონი/მაკ-კარტნი)&nbsp;– 2:51
#* ჩაწერა: 11 თებერვალი 1963, EMI-ს სტუდია, ლონდონი
#* პროდიუსერი - ჯორჯ მარტინი
#* ეს ვერსია (დუბლი 9) ჩაიწერა მას შემდეგ, რაც გამოვიდა ალბომი *Please Please Me* (რომელზეც გამოყენებული იყო დუბლი 1). თვლა შესავალში 9-ე დუბლიდან ალბომის ვერსიისათვის, პირველ დუბლში იქნა ჩასმული.
# This Boy (ლენონი/მაკ-კარტნი)&nbsp;– 3:17
#* ჩაწერა: 17 ოქტომბერი, 1963, EMI-ს სტუდია, ლონდონი
#* პროდიუსერი: ჯორჯ მარტინი
#* ორი არასრული ვერსია (დუბლები 12 და 13), ორივე სრულდება სიცილით
# Christmas Time (Is Here Again)&nbsp;– 3:02

## რესურსები ინტერნეტში 
*ინფორმაცია საიტზე Beatles-Discography.com 

## სქოლიო 
კატეგორია:1995 წლის სინგლები
კატეგორია:The Beatles-ის სიმღერები
კატეგორია:1995 წლის სიმღერები
ტეა-საქსის სინდრომი

## ტეა-საქსის სინდრომი
# ვისთვისაა დამახასიათებელი
# რამდენად ხშირია და რა ახასიათებს მას
# გამომწვევი მიზეზები
# როდის იჩენს  პირველად თავს
# შესაძლებელია თუ არა მისი განკურნება

ტეა-საქსის სინდრომი დამახასიათებელია ებრაელებისათვის. აღენიშნება დაახლოებით ყოველი 5000 ებრაელიდან 1-ს. 

ტეა-საქსის სინდრომის დროს დამახასიათებელია:
*აპათიურობა
*კრუნჩხვები
*თვალებით კონტაქტის დაუმყარებლობა
*უხასიათობა
*სხეულის ანომალია
   
ტეა-საქსის სინდრომის გამომწვევი მიზეზია გენური დეფექტი,მე-15 ქრომოსომაში. ხელს უშლის ენზიმო ჰექსოზამინიდაზა A-ს გამომუშავებას, რომელიც აუცილებელია სფინგოლიპიდების ცხიმოვანი ნივთიერების დასაშლელად. როდესაც სფინგოლიპიდების რაოდენობა უჯრედებში კრიტიკულ ზღვარს აღწევს,ეს უჯრედიიღუპება.

ახალდაბადებული ბავშვი თავიდან ნორმალურად გამოიყურება, თუმცა 6 თვის ასაკში ეს სინდრომი თავს იჩენს. მისი განკურნება არ ხდება. 
3-5 წლის ასაკში  ტეა-საქსის სინდრომით დაავადებულები კვდებიან თავის ტვინის დეგენერაციით ან თანმდები გართულებებით, მაგალითად როგორიცაა პნევმონია

## ლიტერატურა
*კრაიგი. განვითარების ფსიქოლოგია

კატეგორია:გენეტიკური დაავადებები
კატეგორია:ნერვული სისტემის დაავადებები
კატეგორია:იშვიათი დაავადებები
სტილბიტი

thumb|სტილბიტი
**სტილბიტი** (ასევე ცნობილია როგორც დესმინი) — წარმოადგენს ცეოლითთა ჯგუფის კარკასულ სილიკატს.სახელწოდება სტილბიტი წარმოშობილია ბერძნული სიტყვისგან ”stilbe”, რაც ქართულად ნიშნავს ”ბრწყინვას”, ხოლო ”დესმინი” სიტყვისგან ”desme”, რაც ნიშნავს ”ასხმას”. პირველი სახელი განპირობებული იყო ამ მინერალისთვის დამახასიათებელი ბზინვარებით, ხოლო მეორე - მინერალის კრისტალთა ფორმებით. 1997 წელს საერთაშორისო მინერალოგიურმა ასოციაციამ ერთმანეთისგან გამოყო ამ მინერალის კალციუმშემცველი და კალციუმშეუცველი ფორმები, დააჯგუფა რა ისინი ცალ-ცალკე და მათ შესაბამისად ეწოდათ სტილბიტი-Ca და სტილბიტი-Na: 
*სტილბიტი-Ca:ფორმულა  NaCa4(Si27Al9)O72
*სტილბიტი-Na:ფორმულა Na9(Si27Al9)O72

## ისტორია
თავდაპირველად ჰეილანდითი და სტილბიტი მიაჩნდათ იდენტურ (ერთი და იგივე) მინერალებად. მას შემდეგ რაც გაირკვა, რომ ისინი სხვადასხვა ჯგუფს მიეკუთვნება, 1818 წელს  სტილბიტს მიენიჭა ახალი სახელწოდება დესმინი. სწორედ ამ სახელითაა ის ცნობილი გერმანიაში. სტბილბიტი აღმოჩენილი იქნა შვედი მინერალოგის ფრედერიკ აქსელ კრონსტედის (Axel Frederic Cronstedt) მიერ 1756 წელს, ხოლო მისი აღწერა მოახდინა რენე ჟუსტ ჰაუიმ(René-Just Haüy)1796 წელს.

## დიაგნოსტიკური რუკა
thumb|სტილბიტი (ინდოეთი)
სინგონია - მონოკლინური;
სიმყარე - 3.5-4;
კუთრი წონა - 2.09-2.2;
ფერი - უფერო ან ღიანაცრისფერი;
ფხვნილის ფერი - თეთრი;
ბზინვარება - მინისებრი;
ჩვეულებრივ წარმოქმნის არასწორ კრისტალებს, ხშირად წარმოდგენილია რადიალურად-სხიური ან სფეროლიტური ჯგუფების სახით. ზოგჯერ გვხვდება ინდივიდუალური იდიომორფული სახის კრისტალები, რომლებიც შეზრდილნი არიან რომბული სიმეტრიის მქონე  ჯვრისებრი ორეულების სახით. მინერალი უმეტესად გვხება უფერო ან მონაცრისფრო-მოთეთრო სახით. ახასიათებს მინისებრი ელვარება. ქიმიური შემადგენლობა - ცვალებადი; მიახლოებითი შემადგენლობაა: კალციუმის ოქსიდი (СаО) 7-9%, ალუმინის ოქსიდი (Аl2O3) 16-18%, სილიციუმის ორჟანგი (SiO2)55-61%, წყალი(Н2О) 16-19%.

## დიაგნოსტიკური ნიშნები
ლღვება სანთლის ალზე და ადვილად იხსნება მარილმჟავაში.ნალღობი იღებს თეთრი ემალის სახეს. იშლება მარილმჟავაში.
## წარმოშობა
სხვა ცეოლითების მსგავსად სტილბიტი ჩვეულებრივ გვხვდება ბაზალტის ბზარებსა და სიცარიელეებში. ასევე გვხვდება მეტამორფულ ქანებშიც.
სტილბიტის ლამაზი კრისტალური წარმონაქმნები აღმოჩენილიქნა ისლანდიის, შოტლანდიის და ფერ-აილის კუნძულების ბაზალტურ ქანებში. იტალიაში სტილბიტის კრისტალები აღმოჩენილიქნა ანდეზიტებში ქ.ორისტანოს მახლობლად (სარდინია).

სიმეტრიის კლასი-პრიზმატური - 2/m

## იხილეთ აგრეთვე
* მინერალების სია

## რესურსები ინტერნეტში
*http://www.mindat.org/min-7314.html
*http://geo.web.ru/druza/m-stilbit_0.htm
*http://webmineral.com/data/Stilbite-Na.shtml
*http://www.catalogmineralov.ru/mineral/596.html
*http://www.mineral-land.com/Stones/StoneStilbite.html
*http://www.jewellery.org.ua/stones-katalog/mineral-stilbit.htm

კატეგორია:ტექტოსილიკატები
კატეგორია:ნატრიუმის მინერალები
კატეგორია:კალციუმის მინერალები
კატეგორია:ალუმინის მინერალები
კატეგორია:ცეოლითები
კატეგორია:მონოკლინური მინერალები
კლიუჩევსკაია-სოპკა

**კლიუჩევსკაია-სოპკა** () — მოქმედი სტრატოვულკანი რუსეთში, კამჩატკის აღმოსავლეთ ნაწილში. უმაღლესი (4750 მ) და ყველაზე აქტიურად მოქმედი ვულკანი ევრაზიაში. აქვს სწორი კონუსი, რომლის კრატერი მუდმივად ბოლავს. ვულკანის ძირთან 70 გვერდითი კონუსი, გუმბათი და კრატერია. ვულკანის ასაკი განისაზღვრება 7000 წლით.

აგებულია ბაზალტური და ნაწილობრივ ანდეზიტური ლავებით.

270 წლის მანძილზე აღინიშნა 50-ზე მეტი ძლიერი ამოფრქვევა. ახასიათებს აქტიური ფუმაროლები და სოლფატარები. მწვერვალზე მუდმივი თოვლი და მყინვარებია. კრატერში ხშირია აფეთქებები, რომელსაც მოყვება ყუმბარებისა და ფერფლის ამოტყორცნა. 2004–2005 წწ. ამოფრქვევის შედეგად ამოსულმა ფერფლმა რეკორდულ ნიშნულს მიაღწია — 8000 მ-ს. უკანასკნელი ამოფრქვევა დაფიქსირდა 2009 წელს. არსებობს ცნობა ვულკანის სიმაღლის ზრდასთან დაკავშირებით, რაც ვულკანის აქტიურობით არის განპირობებული.

კლიუჩევსკაია-სოპკასთან ახლოს მდებარეობს ასევე აქტიური ვულკანი შიველუჩი.

ითვლება, რომ თანამედროვე დროში კლიუჩევსკაია-სოპკა აქტიურობით მეორე ვულკანია კილაუეას შემდეგ (ჰავაის კუნძულები). თანადროული ამოფრქვევა ფაქტობრივად იწყება 1983 წლიდან. ხელახლა გააქტიურდა 2009 წლიდან.

კლიუჩევსკაია-სოპკას ცნობილი ამოფრქვევები დაფიქსირდა სხვადასხვა დროში, სახელდობრ: 1737, 1932, 1938, 1944–1945, 1946, 1951, 1953, 1956, 1966, 1980, 1983, 1984, 1987, 1988-1989, 1993, 1994, 2002, 2004–2005, 2008 წწ.

კლიუჩევსკაია-სოპკას ძირას, დაბა კლიუჩიში, მდებარეობს ვულკანოლოგიისა და სეისმოლოგიის ინსტიტუტი.

Image:Klyuchevskaya Sopka eruption 1994.jpg|კლიუჩევსკაია-სოპკა. 1994 წლის ამოფრქვევა
Image:Kliuchevskoi satellite photo.jpg|კლიუჩევსკაია-სოპკა. 2002 (ნასა)
Image:Lava and Snow on Klyuchevskaya Volcano 2010-03-19.jpg|კლიუჩევსკაია-სოპკა. 2010 მარტი (ნასა)
Image:Klyuchevskoi.jpg|კლიუჩევსკაია-სოპკა. 2006 ივლისი

## რესურსები ინტერნეტში 
* კლიუჩევსკაია-სოპკას მიმდინარე აქტივობა  
* ვულკანის მსხვილმასშტაბიანი გამოსახულება On-line რეჟიმში  
* ვულკანის გამოსახულება On-line რეჟიმში 
* დაწვრილებითი ინფორმაცია ვულკანის შესახებ 
* კლიუჩევსკაია-სოპკა გლობალური ვულკანიზმის პროგრამაში 

## ლიტერატურა 
## სქოლიო 
კატეგორია:რუსეთის ვულკანები
ტბა (1998 წლის ფილმი)

**ტბა** — 1998 წლის ქართული ფილმი. მისი რეჟისორი და სცენარის ავტორია კახა კიკაბიძე. ფილმში მონაწილეობენ: დიმა შველიძე (ზურა), ირაკლი მშვილდაძე (გასანა), ნათია გოგოჭური (დედა), ალინა ნოზაძე (თამარი) და სხვები.

ფილმის სიუჟეტი ეფუძნება ჰაინრიხ მანის ერთ-ერთი მოთხრობის მოტივებს.

## სიუჟეტი 
მას შემდეგ, რაც მთავარი გმირის, ზურას მამას კლავენ, დედა და შვილი სოფლიდან ქალაქში ჩამოდიან. მამის სიკვდილი ზურას ფსიქიკას სამუდამოდ შეარყევს. საკუთარი თავის განმტკიცების მიზნით, ახალ თანაკლასელებს იგი თავის ნებაზე ათამაშებს და სკოლის ლიდერი ხდება. მაგრამ საკუთარ თავთან დარჩენილი, ეული და მარტოსულია. ზურა სხვებთან ნიღბის ტარებას დიდხანს ვერ შეძლებს და საბოლოოდ, თანაკლასელები მას ზურგს აქცევენ.

## რესურსები ინტერნეტში 
**ტბა* ქართული კინოს მონაცემთა ბაზაში 

## სქოლიო
კატეგორია:1998 წლის ქართული ფილმები
ჩელე არენა

**ქობულეთის ცენტრალური სტადიონი** — სპორტული სტადიონი ქობულეთში, საქართველო. ძირითადად გამოიყენება საფეხბურთო მატჩებისათვის. სხვადასხვა დროს იყო „შუქურასა“ და „ქობულეთის“ საშინაო სტადიონი. დროებით არის ლანჩხუთის „გურიას“ საშინაო არენა. ტრიბუნები 6 000 ადამიანს იტევს. 

სტადიონს ერთხელ უკვე ჩატარებული აქვს რეკონსტრუქცია,რის შემდეგაც სტადიონი საკმაოდ კარგ მდგომარეობაში იყო და ტრიბუნებზე ინდივიდუალური სკამებიც კი იყო დამონტაჟებული 6 000 ადამიანისთვის,მაგრამ მას შემდეგ, რაც ქობულეთში საფეხბურთო კლუბი აღარ არსებობდა, სტადიონი სავალალო მდგომარეობაში აღმოჩნდა და საფეხბურთო მატჩებისთვის აღარ გამოიყენებოდა. 
2012 წელს ქობულეთის სტადიონს ჩაუტარდა რეკონსტრუქცია, გამოიცვალა სკამები, რეაბიულიტაცია ჩაუტარდა ლოჟას, მინდვრის საფარის ნაცვლად დაიგო ხელოვნური საფარი. ლეგენდარული ქობულეთელი ფეხბურთელის, რევაზ ჩელებაძის პატივსაცემად სტადიონს ეწოდა ჩელე არენა.

## იხილეთ აგრეთვე 
* საქართველოს საფეხბურთო სტადიონების სია

კატეგორია:საქართველოს საფეხბურთო სტადიონები
კატეგორია:საფეხბურთო უმაღლესი ლიგის კლუბების სტადიონები
აიბღა

**აიბღა** () — ორად გაყოფილი სოფელი საქართველოს აფხაზეთის ავტონომიური რესპუბლიკის გაგრის მუნიციპალიტეტსა და რუსეთის ფედერაციის კრასნოდარის მხარის სოჭის რაიონში.

## გეოგრაფია 
სოფელი მდებარეობს მდინარე ფსოუს ორივე ნაპირზე, ზღვის დონიდან 840 მ სიმაღლეზე და სახელმწიფო საზღვრით იყოფა ორ ნაწილად, მარჯვენა მხარე ეკუთვნის რუსეთს, ხოლო მარცხენა მხარე — საქართველოს. დასახლებული პუნქტის ძველი სახელწოდებაა კბაადე (Кбаадэ). 1869 წლის 5 დეკემბერს სოფელს მიენიჭა სახელი აიბღა. 1888 წელს დაცარიელებულ სოფელში ჩამოასახლეს მოსახლეობა სოფელ მოგილევშჩინადან (დღევანდელი ბელარუსი).

## სადავო ტერიტორია 
აიბღა დღემდე წარმოადგენს რუსეთ-საქართველოს სადავო ტერიტორიას, თავის დროზე საზღვრის დელიმიტაციის რუსულ-ქართული კომისიის სხდომებზე საკითხი იყო დასმული მდ. ფსოუს მარცხენა ნაპირზე მდებარე ამ სოფლის უბნის რუსეთისთვის მიკუთვნების თაობაზე. ამ დროს ქართულმა მხარემ გამოიჩინა კატეგორიული პოზიცია და სოფლის ეს მხარე ისევ საქართველოს (აფხაზეთის) ნაწილად მოიაზრებოდა. საქართველოს ამ პოზიციის გამო აფხაზეთის დე-ფაქტო ადმინისტრაციამ არაოფიციალური ფორმით მადლობაც გადაუხადა ქართულ მხარეს.

2011 წლის ივნისში რუსეთის ფედერაციის ადლერის რაიონის სამართალდამცავები სოფელ აიბღაში იმყოფებოდნენ, იქ რუსული სამართალდამცველი და ადმინისტრაციული სტრუქტურების დამკვიდრების მიზნით, კერძოდ, რუსეთის ფედერაციის მიზანი საქართველოს ტერიტორიაზე უბნის ინსპექტორების ინსტიტუტის შექმნაა. აღნიშნული ქმედება ფასდება, როგორც საერთაშორისო სამართლით ცნობილი საქართველოს სახელმწიფო ტერიტორიის ოკუპირებული ნაწილის პირდაპირი ანექსია. რუსეთის მხარე ამას „სოჭის ოლიმპიადის უსაფრთხოების გაძლიერების“ საბაბით ხსნის.

2011 წლის ოქტომბერში გაგრის მუნიციპალიტეტის დაბა განთიადში რუსი „მესაზღვრეებისთვის“ აშენებული ქალაქის ექსპლუატაციაში შესვლის საზეიმო ცერემონია გაიმართა. „ექსპერტთა კლუბის“ წარმომადგენლების ვარაუდით რუსი „მესაზღვრეები“ შეიარაღებული აფხაზი „პატრიოტების“ მხრიდან სოფელ აიბღას დასაცავად ემზადებიან.

გარდა სამხედრო დატვირთვისა, რუსეთის ინტერესები სოფელ აიბღაში განპირობებულია იმით, რომ იგი მდიდარია ტყითა და სასარგებლო წიაღისეულით, კერძოდ, მარმარილოთი.

## მოსახლეობა 
აფხაზეთის სეპარატისტული პარლამენტის „დეპუტატის“ ვალერი კვარჭიას განცხადებით „ზაფხულში სოფელში 26-მდე ადამიანი ცხოვრობს, ზამთარში კი იქ სულ რამდენიმე - ყველაზე გულადი და ძლიერი ადამიანი რჩება“.

## რესურსები ინტერნეტში 
* სოფელი აიბღა – რუსულ–აფხაზური „განხეთქილების ვაშლი“ // Presa.ge 
* აიბღა. რუსულ-აფხაზური დავის შესახებ (ვიდეო)

## სქოლიო
კატეგორია:გაგრის მუნიციპალიტეტის ნასოფლარები
კატეგორია:ევროპის სადავო ტერიტორიები
დუღილის ტემპერატურა

**დუღილის ტემპერატურა**, **დუღილის წერტილი** — არის ტემპერატურა, რომლის დროსაც ხდება სითხის დუღილი, მუდმივი წნევის პირობებში. დუღილის ტემპერატურა შეესაბამება გაჯერებული ორთქლის ტემპერატურას რომელიც მდუღარე სითხის ზედაპირის სიბრტყეზე არის, რადგანაც თვითონ სითხე ყოველთვის  გადახურებულია ვიდრე მისი დუღილის ტემპერატურა.

კლაპეირონ-კლაუზიუსის განტოლების მიხედვით წნევის ზრდასთან ერთად მატულობს დუღილის ტემპერატურაც. ნივთიერების დუღილის ზღვრულ ტემპერატურას წარმოადგენს კრიტიკული წერტილი.

კატეგორია:ფიზიკური სიდიდეები
კატეგორია:ტემპერატურა
დნობის კუთრი სითბო

**დნობის კუთრი სითბო**, *დნობის ენტალპია*, *კრისტალიზაციის კუთრი სითბო* (სიმბოლო: **λ**) — სითბოს ის რაოდენობა, რომელიც საჭიროა დნობის ტემპერატურაზე ერთეული მასის კრისტალური ნივთიერების სითხედ გადაქცევისათვის, ანუ სხვა სიტყვებით — ნივთიერების ერთეული მასის დნობის სითბო.

**დნობის სითბო** — სითბოს რაოდენობა, რომელიც საჭიროა წონასწორული იზობარულ-იზოთერმული პროცესის დროს ნივთიერების გადასაყვანად მყარი (კრისტალური) მდგომარეობიდან თხევადში.

დნობის კუთრი სითბო აღინიშნება ასო ~\lambda (ბერძნული *ლამბდა*) დნობის კუთრი სითბოს გამოსათვლელი ფორმულაა: \lambda=\frac{Q}{m}, სადაც  ~\lambda — დნობის კუთრი სითბოა, ~Q — სითბოს რაოდენობა, მიღებული ნივთიერების მიერ დნობისას (ან გამოყოფილი კრასტალიზაციისას), ~m — გასადნობი (კრისტალიზებად) ნივთიერების მასა.

დნობის კუთრი სითბო იზომება კალ/გ, კკალ/კგ და ჯ/კგ ერთეულებით. არსებობს აგრეთვე მოლური (გრამ-ატომური) დნობის სითბო, (ჯ/მოლ, კკალ/მოლ ან კალ/მოლ) დნობის სითბო. 

## იხილეთ აგრეთვე
* ენტალპია

## ლიტერატურა
*Енохович А. С. Краткий справочник по физике. — М.: Высшая школа, 1976. — С. 114. — 288 с.

კატეგორია:თერმოდინამიკა
ბერგის ვულკანი

**ბერგის ვულკანი** () — მოქმედი სტრატოვულკანი რუსეთში, კუნძულ ურუპზე (კურილის კუნძულები). სიმაღლე 980 მ. მდებარეობს კუნძულის ცენტრალურ ნაწილში, კოლოკოლის მთიდან ჩრდილო-აღმოსავლეთით 3 კმ-ში. რთული აღნაგობის სტრატოვულკანია, რომელსაც გააჩნია ცენტრალური ლავური გუმბათი.

ცნობილი ამოფრქვევები დაფიქსირდა ძირითადად XX საუკუნეში. უკანასკნელი ამოფრქვევა აღინიშნა 2005 წელს. თანამედროვე დროში ფიქსირდება ფუმაროლური და თერმული აქტიურობა. 

ვულკანს სახელი ეწოდა ცნობილი გეოგრაფისა და ბიოლოგის ლევ ბერგის (1876-1950) პატივსაცემად.

## რესურსები ინტერნეტში 
* კურილის კუნძულების აქტიური ვულკანები. მოკლე აღწერა 
* Global Volcanism Program — Kolokol

კატეგორია:რუსეთის ვულკანები
ბრიტანეთის სინგლების ჩარტი

**ბრიტანეთის სინგლების ჩარტი** () – სინგლების ოფიციალური  რეიტინგი , რომელიც შედგენილია  The Official UK Charts Company (OCC)–ის მიერ, გაერთიანებულ სამეფოში. სინგლები დალაგებულია მისი გაყიდვების და ჩამოტვირთების რაოდენობის მიხედვით ერთი კვირის განმავლობაში. რეიტინგი თავსდება რიგ გაზეთებსა და ვებ–გვერდებზე. მიუხედავად იმისა, რომ საბოლოოდ დგინდება 200 საუკეთესო, ზოგი მედია მომწოდებელი მის ნაწილს (75–Music Week, 40–BBC) წარმოადგენს. დაახლოებით 6500 გაყიდვების ობიექტი ეხმარება მას. ათვლის კვირა იწყება კვირა დღის 00:01 დროიდან შაბათის შუა დღემდე. იგი ტარდება 1952 წლიდან.

## სქოლიო 
კატეგორია:მუსიკალური ჰიტ-აღლუმები
მილნა

**მილნა** () — სომას ტიპის ჩამქრალი ვულკანი კუნძულ სიმუშირზე, კურილის კუნძულებზე. მოქცეულია რუსეთის სახალინის ოლქის ტერიტორიაზე. სიმაღლე 1539 მ. წარმოადგენს კუნძულ სიმუშირის უმაღლეს წერტილს. მოქმედ ვულკან გორიაშაია-სოპკასთან ერთად ქმნის ერთიან მასივს. ბოლო ამოფრქვევა უცნობია. 

## რესურსები ინტერნეტში 
* Global Volcanism Program 

კატეგორია:რუსეთის ვულკანები
დნობის ტემპერატურა

right|100პქ|მინი|
**დნობის და გამყარების ტემპერატურა** — ტემპერატურა, რომლის დროსაც მყარი კრისტალური სხეული თხევად მდგომარეობაში გადადის და პირუკუ. დნობის ტემპერატურისას ნივთიერება შეიძლება იყოს როგორც მყარ ისე თხევად მდგომარეობაში. დამატებითი სითმოს მიყვანისას ნივთიერება გადავა თხევად მდგომარეობაში, ხოლო ტემპერატურა არ შეიცვლება, სანამ ნივთიერება განხილულ სისტემაში მთლიანად არ დადნება. ჭარბი სითბოს მოცილებისას (გაცივებისას) ნივთიერება გადავა მყარ მდგომარეობაში (გამყარდება) და, მანამ სანამ ის ბოლომდე არ გამყარდება ტემპერატურა არ შეიცვლება.

დნობის/გამყარების ტემპერატურა და დუღილის/კონდენსაციის ტემპერატურა ითვლება ნივთიერების მნიშვნელოვან ფიზიკურ მახასიათებლად. გამყარების ტემპერატურა ემთხვევა დნობის ტემპერატურას მხოლოდ სუფთა ნივთიერებისთვის.

ამ თვისებაზეა დაფუძნებული სპეციალური მაღალი ტემპერატურის თერმომეტრის კალიბრატორები. რადგანაც სუფთა ნივთიერების გამყარების ტემპერატურა, მაგალითად კალასი სტაბილურია, საკმარისია გავადნოთ და დაველოდოთ, სანამ ნადნობი არ დაიწყებს კრისტალიზაციას. ამ დროს, კარგი თბოიზოლაციის პირობებში, ზოდის გამყარების ტემპერატურა არ იცვლება და ზუსტად ემთხვევა ეტალონის ტემპერატურას, რომელიც მინიშნებულია ცნობარებში.

ნივთიერებების ნარევებს საერთოდ არ გააჩნიათ დნობის/გამყარების ტემპერატურა, და გადადიან რაღაც ტემპერატურულ დიაზაპონში (თხევადი ფაზის გაჩენის ტემპერატურას ეწოდება სოლიდუსის წერტილი, მთლიანი გადნობის ტემპერატურას კი - ლიკვიდუსის წერტილი). რადგანაც ასეთი ნივთიერების დნობის ტემპერატურის ზუსტი დადგენა შეუძლებელია, გამოიყენებენ სპეციალურ მეთოდებს (სახსტანდ. ГОСТ 20287 და ASTM D 97). მაგრამ ზოგიერთი ნარევი (*ევტექტიკური* შემადგენლობა) ფლობს გარკვეულ დნობის ტემპერატურას, როგორც სუფთა ნივთიერება.

ამორფული (არაკრისტალური) ნივთიერებები, როგორც წესი, არ ფლობენ კონკრეტულ დნობის ტემპერატურას, ტემპერატურის ზრდასთან ერთად ეცემა მისი სიბლანტე, და რაც უფრო დაბალია სიბლანტე, მით უფრო თხევადი ხდება ის.

მაგალითად, ჩვეულებრივი ფანჯრის მინა — არის გადაცივებული სითხე. რამდენიმე ასწლეულის განმავლობაში აშკარა ხდება ჩანს ფანჯრის მინის ძირს ჩამოდინება ოთახის ტემპერატურის პირობებში, ის ქვემოთ უფრო სქელი ხდება ვიდრე ზევით, და ეს ხდება გრავიტაციის ზემოქმედებით. 500—600 გრადუს ცელსიუს ტემპერატურისას ეს ეფექტი შეიძლება ვიხილოთ რამდენიმე დღეღამის განმავლობაში.

რადგანაც დნობისას სხეულის მოცულობა უმნიშვნელოდ იცვლება, წნევა ნაკლებად მოქმედებს დნობის ტემპერატურაზე.  ფაზური გადასვლის ტემპერატურის დამოკიდებულება (მათ შორის დნობისაც, და დუღილისაც) წნევაზე ერთკომპონენტიანი სისტემაში იძლევა კლაუზიუს-კლაპეირონის განტოლებას. ნორმალური ატმოსფერული წნევის დროს დნობის (101 325 პა, ან 760 ვერცხლისწყლის სვეტის მილიმეტრის) ტემპერატურას უწოდებენ **დნობის წერტილი**.

მინი|250პქ|კოფლერი კალიბროვკის ნიმუშებით
ზოგი მნიშვნელოვანი ნივთიერებების დნობის ტემპერატურები:

## რესურსები ინტერნეტში
* ენციკლოპედია „ბირტანიკა“

## სქოლიო
კატეგორია:ტემპერატურა
რადარი

**რადარი** — დანადგარი, რომელიც იყენებს რადიო ტალღებს ობიექტების მოსაძებნად როგორიცაა თვითმფრინავი, გემი ან წვიმა.

რადარის ძირითადი ნაწილები არიან:
* გადამცემი რომელიც ქმნის რადიო ტალღებს.
* ანტენა რომელიც ხელმძღვანელობს რადიო ტალღებს.
* მიმღები ზომავს ტალღებს, რომლებიც უკან ბრუნდებიან ობიექტზე (რომელიც რადარი აღმოჩენას სცდილობს) ამრეკვლის შემდეგ.

ამით რადარს შეუძლია დაადგინოს სად მდებარეობს ობიექტი. რადარი გამოიყენება სხვადასხვა ამოცანის შესასრულებლად: სისწრაფის დადგენა, მოძრაობის დადგენა და ა.შ.

რადარი თავდაპირველად გამოიყენა ქრისტიან ჰუელსმეიემა 1904 წელს. მას მიენიჭა რადარის პატენტი (Reichspatent NR. 165546).
სიტყვა რადარი არის აბრევიატურა (**Ra**dio **D**etection **a**nd **R**anging), და იხმარება 1942 წლიდან.

## რესურსები ინტერნეტში 
*  Radar Technology Website
*  Radar World

კატეგორია:ხელსაწყოები
რენი ჰარლინი

**რენი ჰარლინი** ( დ. 15 მარტი 1959, რიიჰიმიაკი, ფინეთი) — ფინელი კინორეჟისორი, მსახიობი და პროდიუსერი, რომელიც მოღვაწეობს ჰოლივუდში. მისი ფილმები გამოირჩევა დაძაბულობით, მოვლენების მოულოდნელი განვითარებით, ემოციურობით.

## ბიოგრაფია 
რენი ჰარლინი დაიბადა ფინეთში ექიმების ოჯახში. დაამთავრა ჰელსინკის უნივერსიტეტი. 20 წლის ასაკში ორგანიზაცია გაუწია საკუთარი კომპანიის შექმნას, რომელიც მიმართული იყო მოკლემეტრაჟიანი და დოკუმენტური ფილმების დადგმების მიმართ. 1979 წელს გადაიღო თავის პირველი მოკლემეტრაჟიანი ფილმი „Huostaanotto“. ფილმი უჩვენეს მხოლოდ ფინურ ტელევიზიაში. 
1985 წელს საცხოვრებლად ამერიკის შეერთებულ შტატებში გადავიდა.
1988 წლის ფილმი „ციხე“ უარყოფითდ იქნა შეფასებული. რენი ჰარლინი პოპულარული გახდა 1990 წლებში, როდესაც გადაიღო „საშინელება თელების ქუჩაზე 4: სიზმრების მბრძანებელი“, „კერკეტი კაკალი 2“ და სხვ. 1993 წელს გადაიღო ცნობილი კინოფილმი „მთამსვლელი“, სადაც მთავარი როლი სილვესტერ სტალონემ შეასრულა. 1995 წელს გადაიღო „თავზეხელაღებულთა კუნძული“, ხოლო 1996 წელს „ხანგრძლივის კოცნა ძილის წინ“. ორივე ფილმში ერთ-ერთი მთავარი როლი ჰარლინის იმდროინდელ მეუღლეს ჯინა დეივისს ხვდა წილად. 2000-იან წლებში იღებდა მოქმედებით — „მრბოლელი“ (2001), „12 რაუნდი“ (2009) — და ჰორორ ფილმებს: „ეშმაკის განმდევნელი – დასაწყისი“ (2004), „გონებაზე მონადირენი“ (2004), „ეშმაკთან გარიგება“ (2006).

რენი ჰარლინი საქართველოში ცნობილი გახდა ფილმით „აგვისტოს 5 დღე“, სადაც ერთბაშად ჰოლივუდის მრავალმა არტისტმა მოიყარა თავი. ფილმი მოგვითხრობს რუსეთ-საქართველოს ომზე, რომელიც საქართველოში 2008 წლის აგვისტოს დღეებში მიმდინარეობდა. ფილმის მთავარი გმირია საქართველოს პრეზიდენტი მიხეილ სააკაშვილი, რომელიც ენდი გარსიამ განასახიერა.

მისი ბოლო ფილმია „ჰერკულესის ლეგენდა“ (2014). უკანასკნელ წლებში ჰარლინი სატელევიზიო სერიალების ეპიზოდებს იღებს.

## ფილმოგრაფია 
**ამერიკელად დაბადებული* (Born American, 1985)
**ციხე* (Prison, 1988)
**საშინელება თელების ქუჩაზე 4: სიზმრების მბრძანებელი* (A Nightmare on Elm Street 4: The Dream Master, 1988)
**კერკეტი კაკალი 2* (Die Hard 2, 1990)
**ფორდ ფეირლაინის თავგადასავალი* (The Adventures of Ford Fairlane, 1990)
**მთამსვლელი* (Cliffhanger, 1993)
**თავზეხელაღებულთა კუნძული* (Cutthroat Island, 1995)
**ხანგრძლივის კოცნა ძილის წინ* (The Long Kiss Goodnight, 1996)
**ღრმა ლურჯი ზღვა* (Deep Blue Sea, 1999)
**მბრბოლელი* (Driven, 2001)
**ეშმაკის განმდევნელი – დასაწყისი* (Exorcist: The Beginning, 2004)
**გონებაზე მონადირენი* (Mindhunters, 2004)
**ეშმაკთან გარიგება* (The Covenant, 2006)
**მწმენდავი* (Cleaner, 2007)
**12 რაუნდი* (12 Rounds, 2009)
**აგვისტოს 5 დღე* (5 Days of August, 2011)
**დიატლოვის უღელტეხილის ამბავი* (The Dyatlov Pass Incident, 2013)
**ჰერკულესი 3D* (Hercules 3D, 2014)

## რესურსები ინტერნეტში 
*რენი ჰარლინის ოფიციალური საიტი
*
*რენი ჰარლინი TCM Movie Database

## სქოლიო
კატეგორია:ფინელი კინორეჟისორები
კატეგორია:ამერიკელი კინორეჟისორები
კატეგორია:დაბადებული 1959
კატეგორია:დაბადებული 15 მარტი
კატეგორია:მსახიობები ანბანის მიხედვით
კატეგორია:ცოცხალი ადამიანები
ზარეჩნი

**ზარეჩნი** () — ჩამქრალი ფარისებრი ვულკანი რუსეთში, კამჩატკაზე. სიმაღლე 720 მ. ჩრდილოეთიდან უერთდება უფრო მაღალსა და ძველ ვულკანს — ხარჩინსკის. უკანასკნელი ამოფრქვევა დაფიქსირდა ჰოლოცენში. შორეულ წლებში ზარეჩნისა და ხარჩინსკის ვულკანები ცნობილი იყვნენ როგორც ხარჩინსკის მთების ვულკანები.

## რესურსები ინტერნეტში 
* კამჩატკის ვულკანები. ვულკანები ხარჩინსკი და ზარეჩნი

კატეგორია:რუსეთის ვულკანები
გუდლაკ ჯონათანი

**გუდლაკ ებელე ჯონათანი** (, დ. ) — ნიგერიელი პოლიტიკოსი და სახელმწიფო მოღვაწე, ნიგერიის პრეზიდენტი 2010-2015 წლებში. აღმსარებლობით — ქრისტიანი. 2005 წლის 9 დეკემბრიდან 2007 წლის 28 მაისამდე იგი ბაიელსის შტატის გუბერნატორია.  2007 წლის 29 მაისიდან ქვეყნის ვიცე-პრეზიდენტია.  გუდლაკ ჯონათანი ნიგერიის სახალხო დემოკრატიული პარტიის წევრია. 2010 წლის 13 იანვარს ფედერალურმა სასამართლომ მას გადასცა პრეზიდენტის უფლებამოსილება, რადგან მოქმედ პრეზიდენტს უმარუ მუსა იარ-ადუას საუდის არაბეთში ხანგრძლივი მკურნალობის კურსის გამო აღარ შეეძლო მოვალეობის შესრულება. 9 თებერვალს ეს გადაწყვეტილება  სენატმაც დაამტკიცა. 

2010 წლის 6 მაისს უმარუ მუსა იარ-ადუას გარდაცვალების გამო ოფიციალურად დაიკავა ქვეყნის მეთაურის თანამდებობა. 2011 წლის საპრეზიდენტო არჩევნებში წამოაყენა თავისი კანდიდატურა და გაიმარჯვა პირველივე ტურში..

## რესურსები ინტერნეტში
* გუდლაკ ჯონათანის ბიოგრაფია cidob.org-ზე 

## სქოლიო 
კატეგორია:ნიგერიის პრეზიდენტები
კატეგორია:ნიგერიის ვიცე-პრეზიდენტები
კატეგორია:დაბადებული 1957
კატეგორია:ცოცხალი ადამიანები
ხუან მატა

**ხუან მანუელ მატა** ( დ. 28 აპრილი, 1988) — ესპანელი ფეხბურთელი. „მანჩესტერ იუნაიტედის“ ნახევარმცველი.
## საკლუბო კარიერა
### ადრეული წლები 
მატა დაიბადა 1988 წლის 28 აპრილს, ბურგოსის პროვინციის პაწაწინა ქალაქ ვილიაფრანკაში. ხუანის მამა ასევე ფეხბურთელი იყო და საფეხბურთო კლუბ ბურგოსში თავდამსხმელის პოზიციაზე თამაშობდა. გაერკვეული დროის გასვლის შემდეგ, მატას ოჯახი გადაბარგდა ოვიედოში. აქვე, ადგილობრივ რეალ ოვიედოში დაიწყო მატამ ახალგაზრდული კარიერა, 15 წლიდან კი რეალ მადრიდის აკადემიას შეუეერთდა. ახალგაზრდულ შემადგენლობაში მატამ 2005-06 წლების სეზონში 18 გოლი გაიტანა, რაც ახალგაზრდა ფეხბურთელისთვის საკმაოდ კარგი შედეგია. 2006-07 წლების სეზონში კი მატა უკვე მადრიდელთა სარეზერვო გუნდში გადაიყვანეს და ოფიციალური კონტრაქტი გაუფორმეს. ბერნაბეუზე ის 34 ნომრიანი მაისურით გამოდიოდა.

### ვალენსია 
2007 წლის მარტში, მატამ დატოვა მადრიდი და ხელშეკრულება გააფორმა საფეხბურთო კლუბ ვალენსიასთან. ვალენსიას ძირითად თერთმეტეულში მოხვედრაში, ახალგაზრდა ტალანტს ხელი შეუწყო იმან, რომ ტრავმირებული იყო ვისენტე, ანგულო კი რონალდ კუმანმა გუნდიდან გაუშვა.

მატამ პირველად მისი ვალენსიური კარიერის განმავლობაში დუბლი გაიფორმა სათასო შეხვედრაში ბარსელონასთან. მან ასევე გოლი გაიტანა ფინალში ხეტაფესთან. ხსენებულ სეზონში მატამ ვალენსიას მაისურით 9 გოლი შეაგდო და ყოველივე ამის შედეგად იგი დასახელდა *ლოს ჩეს* წლის საუკეთესო ახაგაზრდა ფეხბურთელად.

## ტიტულები 
* ესპანეთის თასის გამარჯვებული (1): 2008
* მსოფლიო ჩემპიონი (1): 2010
* ინგლისის საფეხბურთო თასის გამარჯვებული (1): 2012
* ჩემპიონთა ლიგის გამარჯვებული (1): 2012
* ევროპის ჩემპიონი (1): 2012

## რესურსები ინტერნეტში 
* პროფილი ოფიციალურ საიტზე 
* BDFutbol პროფილი
* ოფიციალური საიტი  

კატეგორია:ესპანელი ფეხბურთელები
კატეგორია:დაბადებული 28 აპრილი
კატეგორია:დაბადებული 1988
კატეგორია:ესპანეთის პრიმერა დივიზიონის ფეხბურთელები
კატეგორია:ესპანეთის სეგუნდა დივიზიონის ფეხბურთელები
კატეგორია:მადრიდის რეალის ფეხბურთელები
კატეგორია:ვალენსიის ფეხბურთელები
კატეგორია:პრემიერ ლიგის ფეხბურთელები
კატეგორია:ჩელსის ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:ესპანეთის ნაკრების ფეხბურთელები
კატეგორია:2012 წლის ევროპის საფეხბურთო ჩემპიონატის ფეხბურთელები
კატეგორია:2013 წლის ფიფა-ს კონფედერაციის თასის ფეხბურთელები
კატეგორია:მსოფლიო ჩემპიონები ფეხბურთში
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ევროპის ჩემპიონები ფეხბურთში
კატეგორია:ცოცხალი ადამიანები
აორთქლების კუთრი სითბო

**აორთქლების კუთრი სითბო** (აღნიშვნა: L) — სითბოს რაოდენობა, რომელიც საჭიროა მუდმივ ტემპერატურაზე ერთეული მასის სითხის ასაორთქლებლად, ანუ სხვა სიტყვებით — ნივთიერების ერთეული მასის ორთქლადქცევის სითბო.

**ორთქლადქცევის სითბო** — სითბოს რაოდენობა, რომელიც საჭიროა მუდმივ ტემპერატურაზე რაიმე მასის სითხის ასაორთქლებლად.

აორთქლების კუთრი სითბო აღინიშნება ასო L-ით. აორთქლების კუთრი სითბოს გამოსათვლელი ფორმულაა: L=\frac{Q}{m}, სადაც  L — დნობის კუთრი სითბოა, Q — სითბოს რაოდენობა, მიღებული ნივთიერების მიერ აორთქლებისას, m — ასაორთქლებელი ნივთიერების მასა.

აორთქლების კუთრი სითბო იზომება ჯ/კგ, კჯ/მოლი.

## ლიტერატურა
კატეგორია:თერმოდინამიკა
მოლური მოცულობა

**მოლური მოცულობა** — ერთი მოლი ნივთიერების მოცულობა, სიდიდე რომელიც მიიღება მოლური მასის შეფარდებით სიმკვრივესთან. ახასიათებს მოლეკულების შეფუთვის სიმჭიდროვეს.

NA=6,022...×1023 მნიშვნელობას ეწოდება ავოგადროს რიცხვი, და იტალიელი ქიმიკოსის ამედეო ავოგადროს პატივსაცემად ეწოდა. ეს არის ყველანაირი ნივთიერების უმცირესი ნაწილაკების   უნივერსალური მუდმივა.

სწორედ ამდენ მოლეკულებს შეიცავს 1 მოლი ჟანგბადი О2, ამდენივე რაოდენობის ატომია 1 მოლ რკინაში (Fe), მოლეკულები 1 მოლ წყალში H2O და.ა.შ.

ავოგადროს კანონის მიხედვით, 1 მოლ ნებისმიერ აირს ნორმალურ პირობებში აქვთ ერთი და იგივე მოცულობა *Vm* = 22,413 996(39) ლ/მოლი. ამიტომაც ქიმიური ელემენტების მოლური მოცულობის მონაცემთა ინფორმაცია ცნობარებში მიეკუთვნება მათ კონდენსირებულ ფაზას, თუკი მინიშნებული არაა სხვა პირობა.

## იხილეთ აგრეთვე 
* ავოგადროს რიცხვი
* მოლური მასა

## სქოლიო
კატეგორია:ფიზიკური კონსტანტები
კატეგორია:ფიზიკური სიდიდეები
Last.fm

**Last.fm** — მუსიკალური საიტი, რომელიც დაარსდა ბრიტანეთში 2002 წელს. დღეისათვის მას იყენებს 40 მილიონზე მეტი აქტიური მომხმარებელი 190 ქვეყნიდან. 2007 წლის 30 მაისს იგი 140 მილიონ გირვანქად კომპანიამ CBS Interactive შეიძინა.

საიტის ერთ-ერთი მნიშვნელოვანია ფუნქციაა ე.წ. "Audioscrobbler". მომხმარებელი ტვირთავს მცირე ზომის პროგრამულ უზრუნველყოფას, რომელიც შემდგომში აკონტროლებს მის აუდიოპლეერში გაჟღერებულ მუსიკას და ინფორმაციას ამის შესახებ მომხმარებლის პირად გვერდზე აგზავნის. მომხმარებელს ნებისმიერ დროს შეუძლია, იხილოს მოსმენილი სიმღერებისა და შემსრულებლების სტატისტიკა. საიტი სოციალური ქსელის სახესაც ატარებს და შეუძლია მომხმარებელს ურჩიოს სხვადასხვა ჟანრის მუსიკა, გამომდინარე მოსმენილი მასალიდან.

## რესურსები ინტერნეტში 
* 
* Audioscrobbler-ის შემქმნელები
* ძველი Last.fm 

## სქოლიო
კატეგორია:სოციალური ქსელები
კატეგორია:Android-ის პროგრამული უზრუნველყოფა
კატეგორია:BlackBerry-ის პროგრამული უზრუნველყოფა
კატეგორია:გაერთიანებული სამეფოს ინტერნეტ კომპანიები
კატეგორია:IOS-ის პროგრამული უზრუნველყოფა
კატეგორია:ვირტუალური საზოგადოება
კატეგორია:Windows Phone-ის პროგრამული უზრუნველყოფა
ვალერი მელაძე

მინი|ვალერი მელაძე 2012 წელს

**ვალერი შოთას ძე მელაძე** (; დ. 23 ივნისი, 1965, ბათუმი, საქართველოს სსრ, სსრკ)  — ქართველი მომღერალი, რომელიც მოღვაწეობს რუსეთში. მისი ძმაა კომპოზიტორი და პროდიუსერი კონსტანტინე მელაძე, რომელიც ასევე წერს სიმღერებს მისთვის. ის არის რუსეთის დამსახურებული არტისტი (2006) და ჩეჩნეთის სახალხო არტისტი(2008).

## ბიოგრაფია
ვალერი მელაძე 1965 წლის 23 ივნისს ბათუმში დაიბადა. ოჯახში, მის გარდა, უფროსი ძმა კონსტანტინე და უმცროსი და ლიანა იზრდებოდნენ. მომღერლობა ბავშვობიდან სურდა, ამისათვის ბათუმის მუსიკალურ სკოლაში ფორტეპიანოს განხრით ჩააბარა. კონსტანტინე კი ვიოლინოსა და ფორტეპიანოს უფრო ვირტუოზულად ფლობდა. სკოლის დამთავრების შემდეგ ძმებმა ნიკოლაევსკის გემთმშენებელ ინსტიტუტში ჩააბარეს.
 
მეორე კურსის სტუდენტი ვალერი ინსტიტუტის ანსამბლის რეპეტიციებზე მოხვდა, სადაც მისი უფროსი ძმა უკვე კლავიშებიან ინსტრუმენტზე უკრავდა. კონსტანტინეს თხოვნით, ვალერი ხმის რეჟისორის დამხმარე ტექნიკოსად აიყვანეს. ნახევარ წელიწადში კი ის უკვე ანსამბლის სოლისტი იყო.

1989 წელს ნიჭიერი ძმები მელაძეები მიიწვიეს ჯგუფში „დიალოგი“, რომელიც არტ–როკ სტილში მუშაობდა. მაშინ ჯგუფის ლიდერმა კიმ ბრეიტბორგმა ჩათვალა, რომ ვალერის ხმა ძალიან ჰგავდა ჯონ ანდერსონის ხმას. ვალერის სიმღერებმა უკრაინაში მალე მოიპოვა პოპულარობა და 1993 წელს მისი, როგორც სოლო მომღერლის, დებიუტი შედგა. მელაძის პირველი ჰიტი იყო რომანსი, რომლის დამსახურებითაც ის 1994 წლის აღმოჩენადაც დასახელდა. მალე ნიჭიერი მომღერალი რუსეთის პრიმადონას, ალა პუგაჩოვას ყურადღების ცენტრში მოხვდა და მან ვალერი იმავე წელს მიიწვია თავის საშობაო კონცერტზე.

1995 წელს გამოვიდა ალბომი *Сэра*, რომელიც მომენტალურად ჰიტად იქცა. მას შემდეგ კონსტანტინ მელაძის დაწერილი და ვალერის მიერ შესრულებული ყველა სიმღერა პოპულარული ხდებოდა.

## დისკოგრაფია 
;სტუდიური ალბომები

## რესურსები ინტერნეტში 
* ოფიციალური საიტი 
* ძმები მელაძეების ოფიციალური საიტი 
* ძმები მელაძეების საპროდიუსერო ცენტრი 
* ვალერი მელაძის ბლოგი მის ოფიციალურ საიტზე 
* ვალერი მელაძის ბლოგი ძმები მელაძეების საიტზე 
* 
* 
* ვალერი მელაძის YouTube არხი

## სქოლიო
კატეგორია:ქართველი მომღერლები
კატეგორია:დაბადებული  23 ივნისი
კატეგორია:დაბადებული 1965
კატეგორია:ბათუმში დაბადებულები
კატეგორია:მსახიობები ანბანის მიხედვით
კატეგორია:ცოცხალი ადამიანები
ატლეტიკო ბრილიანტეს და კისამა

**ატლეტიკო ბრილიანტეს და კისამა** არის ანგოლის საფეხბურთო კლუბი ვიანაში.

## შემადგენლობა
{|class=*prettytable*
|-bgcolor=*#DDDDDD*
!სახელი
!ნომერი
!ეროვნება
|-bgcolor=*#DDDDDD*
| colspan=*3*align=*left*| **მეკარე**
|-bgcolor=*#DDDDDD*
| მარიო გამა ||align="center"| ||align="center"|  
|-bgcolor=*#DDDDDD*
| მატადიდი ||align="center"| ||align="center"| 
|-bgcolor=*#DDDDDD*
| colspan=*3*align=*left*| **მცველი**
|-bgcolor=*#DDDDDD*
| მესტრე გელარდო ||align="center"| ||align="center"| 
|-bgcolor=*#DDDDDD*
| მინგუიტო  ||align="center"| ||align="center"| 
|-bgcolor=*#DDDDDD*
| მიროლი ||align="center"| ||align="center"| 
|-bgcolor=*#DDDDDD*
| ოსკარ ნევეს ||align="center"| ||align="center"| 
|-bgcolor=*#DDDDDD*
| პაულინო პინეირო ||align="center"| ||align="center"| 
|-bgcolor=*#DDDDDD*
| პაულო 9 ||align="center"| ||align="center"| 
|-bgcolor=*#DDDDDD*
| პედრიტო ||align="center"| ||align="center"| 
|-bgcolor=*#DDDDDD*
| პრადო პაიმი ||align="center"| ||align="center"| 
|-bgcolor=*#DDDDDD*
| colspan=*3*align=*left*| **ნახევარმცველი**
|-bgcolor=*#DDDDDD*
| ქვიმ დოს სანტოსი ||align="center"| ||align="center"| 
|-bgcolor=*#DDDDDD*
| რუი მინგასი ||align="center"| ||align="center"| 
|-bgcolor=*#DDDDDD*
| სემ მანგვანა ||align="center"| ||align="center"| 
|-bgcolor=*#DDDDDD*
| სანტოკასი ||align="center"| ||align="center"| 
|-bgcolor=*#DDDDDD*
| სანტოს ჯუნიორი ||align="center"| ||align="center"| 
|-bgcolor=*#DDDDDD*
| სოფია როსა ||align="center"| ||align="center"| 
|-bgcolor=*#DDDDDD*
| ტაბორდა გუედესი ||align="center"| ||align="center"| 
|-bgcolor=*#DDDDDD*
| colspan=*3*align=*left*| **თავდამსხმელი**
|-bgcolor=*#DDDDDD*
| ტეტა ლანდო ||align="center"| ||align="center"| 
|-bgcolor=*#DDDDDD*
| ტონიტო ||align="center"| ||align="center"| 
|-bgcolor=*#DDDDDD*
| ურბანო დე კასტრო ||align="center"| ||align="center"| 
|-bgcolor=*#DDDDDD*
| ვალდემარ ბასტოსი ||align="center"| ||align="center"| 
|-bgcolor=*#DDDDDD*
| ზე დო პაუ ||align="center"| ||align="center"| 

კატეგორია:ანგოლის საფეხბურთო კლუბები
კატეგორია:ანგოლის ფეხბურთი
Sukhoi Superjet 100

მინი|მარჯვნივ|„Sukhoi Superjet 100“ საჩვენებელი ფრენისას „МАКС-2009“-ზე

**Sukhoi Superjet 100** (შემოკლებით **SSJ 100**, *RRJ* ოჯახის თვითმფრინავების სახელი სერტიფიკატის მიხედვით — „Russian Regional Jet“) — რუსული მოკლემაგისტრალური სამგზავრო თვითმფრინავი, კომპანია «სუხოის სამოქალაქო თვითმფრინავების» მიერ შემუშავებული, საზღვარგარეთულ კომპანიებთან ერთად (იხ. ქვემოთ).

„Sukhoi Superjet 100“ თვითმფრინავები ორ ვარიანტად არის დამუშავებული 75 და 95 მგზავრზე (ცვლილება დამოკიდებულია სალონის განლაგებაზე), ბაზური (SSJ100/75B и SSJ100/95B) და გაზრდილი სიშორის (SSJ100/75LR, SSJ100/95LR) კონფიგურაციით. მოწყობა: ხუთი სავარძელი რიგში.

მუშავდება ბიზნეს- და VIP-კლასის კონფიგურაციის თვითმფრინავები, ასევე დაგრძელებული ფიუზელაჟის და გაზრდილი მგზავრტევადობის ვარიანტები.

Superjet 100-სი პირდაპირი კონკურენტები არიან თვითმფრინავები: Embraer E-Jet, Bombardier CRJ,  ARJ21, ან-148, ტუ-334 და Mitsubishi Regional Jet.

## სქოლიო 
## რესურსები ინტერნეტში 
* Sukhoi Superjet 100 პროექტის ოფიციალური საიტი 

კატეგორია:სამგზავრო თვითმფრინავები
ფარნავაზიანები

**ფარნავაზიანები** — ქართლის (იბერიის) სამეფო დინასტია ძვ. წ. IV საუკუნის მიწურულს და ახ. წ. VI ს. 20-იანი წლები, რომლის ფუძემდებელი იყო მეფე ფარნავაზ I. დინასტიას ეკუთვნოდნენ იბერიის ცნობილი მეფეები ფარსმან I, ფარსმან II, მირიან III, ვახტანგ I გორგასალი, იყო გურგენი. ზოგიერთ ისტორიულ წყაროებში ქართლის ერის მთავრებიც ფარნავაზიანებად იწოდებოდნენ.
***იბერია-ქართლის მეფენი***
**ფარნავაზიანები**
# ფარნავაზ I — IV-III საუკ. (მამის სახელი ცნობილი არ არის) მცხეთის მამასახლის სამარას ძმისწული. გამეფდა 27 წლის. იმეფა 65 წელი, აღესრულა 92 წლის.
# საურმაგ I — ფარნავაზის ძე. ძვ. წ. III საუკუნე.
# მირიან I — საურმაგის ძე. ძვ. წ. III საუკუნე.
# ფარნაჯომი — მირიან I-ის ძე. III-II საუკ. მიჯნა.
# არსოკ I — ქართლის მეფე. ძვ. წ. II საუკ.
# არტაგი — ძვ. წ. I საუკ. მისი მეფობის დროს ძვ. წ. 65 წელს იბერიას შემოესია პომპეუსი.
# ფარნავაზ II ანუ ბარტომი — არტაგის ძე.
# მირიან II — I საუკუნე.
# მირდატ I ანუ ადერკი — გამეფდა ქრისტეს დაბადების წელს. მის დროს მოვიდნენ ანდრია პირველწოდებული და სვიმონ კანანელი. თვითონ მირდატ I აღმოჩნდა ქრისტიანობის მოძულე.
# ფარსმან I — ახ. წ. I საუკუნე.
# მირდატ II — ფარსმან I-ის ძე. I საუკუნის 70-80-იანი წლები.
# ქართამი — ახ. წ. II საუკუნე.
# ფარსმან II ქველი — II საუკ. 1-ლი ნახევარი. პატივისცემის ნიშნად მას რომში ძეგლი დაუდგეს.
# მირდატ III — II საუკ. შუა წლები. ფარსმან II ქველის ბიძაშვილი.
# ქსეფარნუგი — II საუკუნის დასასრული.
# ადამი (ღადამი) — III საუკ. დასაწყისი ფარსმა II ქველის ძე.
# ფარსმან III — III საუკ. 1-ლი ნახევარი. ადამის ძე და ფარსმან II ქველის შვილიშვილი.
# ამაზასპი — III საუკ. შუა წლები – ფარსმან III-ის ძე.
# რევ I „მართალი“ — III საუკ. 70-იანი წლები. ამაზასპ მეფის დისწული.
# ვაჩე — III საუკ. 80-იანი წლები.
# ბაკურ I — III საუკ. 80-90-იანი წლები.
# მირდატ IV — III საუკ. დასასრული.
# ასფარუგი — III-IV საუკ. მიჯნა.
# რევ II — IV საუკ. დასაწყისი.
# მირიან III — IV საუკ. I ნახევარი.
# ბაქარი — IV საუკ. შუა წლები. ძე მირიან III-ისა.
# მირდატ V — IV საუკ. შუა წლები. ბაქარის ძე.
# საურმაგ II — IV საუკ. 70-იანი წლები. მირდატ V-ის ძე.
# ვარაზ-ბაკური — IV საუკ. 70-იანი წლები. საურმაგ II-ის ძე.
# ფარსმან IV — იმეფა 400–412 წლებში. ვარაზ-ბაკურის ძე.
# ბუზმარი — იმეფა 412–430 წლებში. გამოჩენილი ფილოსოფოსის პეტრე იბერის (მურვანოსი) მამა.
# არჩილ I — იმეფა 430 წელს. ფილოსოფოს პეტრე იბერის (მურვანოსი) ბიძა.
# მირდატ VI — V საუკ. 30–40-იანი წლები.
# ვახტანგ გორგასალი — გამეფდა 15 წლის (457 წელს), აღესრულა 60 წლის იბერიის ყველაზე გამოჩენილი მეფე. გოლიათური აგებულების (დაახ. 2,40 სმ).
# დაჩი ანუ დარჩილი — იმეფა 502–512 წლებში. ძე ვახტანგ გორგასალისა.
# ბაკურ II — დაჩის ძე. გამეფდა დაახ. 515 წელს და რამდენიმე თვეში გარდაიცვალა.
# გურგენი — იმეფა 515–523 წლებში.
# ძამანარსე — იმეფა 523–535 წლებში.

## კომენტარები 
## იხილეთ აგრეთვე
## ლიტერატურა
* საქართველოს ისტორია, ტ. 1, თბ., 2008 წ. გვ., 55.

## სქოლიო 
კატეგორია:ფარნავაზიანები
ლუანდის ბენფიკა

**ლუანდის ბენფიკა** – საფეხბურთო კლუბი ლუანდიდან, ანგოლიდან. კლუბის სახელი მომდინარეობს პორტუგალიური კლუბის **ლისაბონის ბენფიკის** სახელიდან. ასევე პორტუგალიური კლუბის მსგავსი აქვს ლოგოც.

## ტიტულები
***ანგოლის თასი**: **1**
**2014
***ანგოლის სუპერ თასი**: **1**
**2007
***აფრიკის კონფედერაციის თასი**
**2007- გავარდა მეორე რაუნდში

## სტადიონი
კლუბი საშინაო მატჩებს მართავს Estadio da Cidadela სტადიონზე,მასზე ეტევა 60,000 ადამიანი.

## რესურსები ინტერნეტში
*  

კატეგორია:ანგოლის საფეხბურთო კლუბები
კატეგორია:ანგოლის ფეხბურთი
სტალკერი (ფილმი)

**სტალკერი** () — სამეცნიერო ფანტასტიკის ჟანრის ფილმი, გადაღებული „მოსფილმის“ მიერ 1979 წელს. რეჟისორი ანდრეი ტარკოვსკი, სცენარის ავტორები ბორის და არკადი სტრუგაცკები. ფილმი ეფუძნება მათსავე ნოველას „პიკნიკი გზისპირას“. 1980 წელს კანის კინოფესტივალზე ფილმმა მიიღო ეკუმენური ჟიურის სპეციალური პრიზი.

## სიუჟეტი
ფილმი მოგვითხრობს ექსპედიციას სტალკერის წინამძღოლობით. მან თავისი 2 კლიენტი უნდა მიიყვანოს დახურულ ადგილას, სადაც შესვლა აკრძალულია და რომელსაც „ზონას'“ ეძახიან. ვარაუდობენ, რომ „ზონაში“ არის ოთახი, რომელსაც აქვს ადამიანების ყველაზე სიღრმისეული სურვილების ასრულების პოტენციალი. ფილმის სახელი წარმოდგება ინგლისური ზმნისგან: *to stalk* , რაც ფარულად მიახლოებას ნიშნავს, როგორც მონადირეს სჩვევია. სტალკერი პროფესიონალი გამყოლია „ზონამდე“. მისი ორი კლიენტიდან ერთი თანამედროვე მწერალია, ხოლო მეორე ავტორიტეტული პროფესორი. ორივეს „ზონაში“ შესვლის საკუთარი მოტივაცია აქვს, რომელსაც არ ამხელს. სტალკერის ცოლი წინააღმდეგია, რომ მისმა ქმარმა მეგზურობა გაწიოს, თუმცა სტალკერი მაინც კვეთს საზღვარს და შედის აკრძალულ ადგილას. როდესაც ისინი ოთახს მიუახლოვდებიან ტელეფონი დარეკავს. პროფესორი და მწერალი რეალობას უბრუნდებიან. მათ ოცნებები არ აქვთ და არ უნდათ ოთახში შესვლა. ისინი ბრუნდებიან უკან. დანაღვლიანებული სტალკერი ხვდება თავის ცოლ-შვილს. ცოლი პირობას აძლევს, რომ ის გაჰყვება „ზონაში“, თუმცა სტალკერი მას უარს ეუბნება, რადგან ისიც არ არის ამისთვის მზად.

## გადაღება
გადაღებების შემდეგ გამჟღავნებული ფირი მთლიანად წუნი გამოგდგა და რამდენიმე საათიანი მასალა საერთოდ დაიკარგა. მძიმე დეპრესიის შემდეგ ტარკოვსკიმ მოსფილმს მეორე სერიისათვის დაფინანსება გამოაყოფინა და ფილმი ხელმეორედ გადაიღო. ფილმის გადაღებამ საერთო ჯამში 3 წლამდე გასტანა. სტალკერი ტარკოვსკის ბოლო ფილმი იყო, რომელიც რეჟისორმა სამშობლოში, რუსეთში გადაიღო.

## რესურსები ინტერნეტში
* 
* 
* 
* *Stalker*  at Nostalghia.com, a website dedicated to Tarkovsky, featuring interviews with members of the production team
*  Geopeitus.ee – filming locations of *Stalker*
* *Stalker*  at official Mosfilm site with English subtitles
* ანდრეი ტარკოვსკი-სტალკერი

კატეგორია:1979 წლის ფილმები
კატეგორია:სამეცნიერო ფანტასტიკური ფილმები
კატეგორია:მოსფილმის ფილმები
კატეგორია:სსრკ-ის ფილმები
კატეგორია:რუსულენოვანი ფილმები
კატეგორია:რომანებზე დაფუძნებული ფილმები
კატეგორია:ანდრეი ტარკოვსკის ფილმები
ურატმანი

**ურატმანი** () — ჩამქრალი სომას ტიპის სტრატოვულკანი კუნძულ სიმუშირის ჩრდილოეთ ნაწილში (კურილის კუნძულები, რუსეთი). სიმაღლე 678 მ. ვულკანი იმყოფება ბროუტონის უბის აღმოსავლეთ ნაწილში. მკვლევართა გაანგარიშებით, ვულკანის უკანასკნელი ამოფრქვევა დაფიქსირდა დაახლოებით სამი ათასი წლის წინ.

## რესურსები ინტერნეტში 
* Global Volcanism Program

კატეგორია:რუსეთის ვულკანები
ზარა (მომღერალი)

**ზარა**, ნამდვილი სახელი **ზარიფა პაშას ასული მგოიანი** (,  დ. 26 ივლისი, 1983, ლენინგრადი, რსფსრ ამჟამად ქ. სანქტ-პეტერბურგი, რუსეთი) — რუსეთსა და სომხეთში მოღვაწე ეზიდი მომღერალი და მსახიობი.

## დისკოგრაფია 
* «Сердце Джульетты» (სინგლი, 1996)
* «Сердце Джульетты» (ალბომი, 1999)
* «Зара» (2000)
* «Где течёт река» 2002)
* «Zara» (კრებული, 2003)
* «Не оставляй меня одну» (2005)
* «Я не та» (2007)
* «Для Неё» (2009)

## სინგლები 
* 2006 - Любовь - красавица
* 2007 - Замела зима
* 2007 - Небо на двоих
* 2008 - По краю любви
* 2009 - Для неё
* 2010 - Летим ( დუეტი სტას მიხაილოვთან )
* 2010 - Недолюбила
* 2010 - Ничья
* 2011 - Амели

## ფილმოგრაფია 
* არიადნა
* თეთრი ქვიშა (კარავანი)
* ლიონკა პანტილეევის ცხოვრება და სიკვდილი (სერიალი) — *ბოშა აზა*
* სპეცრაზმი რუსულად — 2 — *კარინა მავრინა*

## ჯილდოები, პრემიები 
* 2009 — ФСБ–ის პრემია ნომინაციაში «მუსიკალური ხელოვნება» სიმღერისთვის «Это просто война…».

## ფოტოგალერეა 

Image:Momgerali zara.jpg|
Image:Zara, singer.jpg|
Image:ზარა.jpg|

## რესურსები ინტერნეტში 
* ოფიციალური საიტი
* საიტი ზარას შესახებ — «მისთვის»
* zara-blog   ზარა ბლოგში

კატეგორია:ეზიდები
კატეგორია:ქურთები
კატეგორია:რუსი მსახიობები
კატეგორია:XXI საუკუნის რუსი მომღერლები
კატეგორია:დაბადებული 1983
კატეგორია:დაბადებული 26 ივლისი
კატეგორია:XX საუკუნის რუსი მომღერლები
კატეგორია:ცოცხალი ადამიანები
ბჰიმბეტკა

**ბჰიმბეტკა** — არქეოლოგიური ადგილი და იუნესკოს მსოფლიო მემკვიდრეობის ძეგლი ინდოეთში, მადჰია-პრადეშის შტატში. ბჰიმბეტკის გამოქვაბულებში დადასტურებულია ინდოეთში ადამიანის ცხოვრების ყველაზე ადრეული ნაკვალევი. ანალიზის შედეგად ამ თავშესაფარში ადამიანი ცხოვრობდა დაახლოებით 100 000 წლის წინ. 

## იხილეთ აგრეთვე
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* 360o external view 
* Prehistoric Art of Bhimbetka 
* Photographs of Bhimbetka and other sites in Madhya Pradesh 
* Bhimbetka article by Upinder Singh 
* MP Tourism Destination Bhimbetka
* Pre-historic Paintings of Bhimbetka by L. L. Kamat
* Interactive Panaromic Images of Bhimbetka
* The Rock Art of Central India

## სქოლიო
კატეგორია:მსოფლიო მემკვიდრეობის ძეგლები ინდოეთში
კატეგორია:მღვიმეები ანბანის მიხედვით
ჰუილა (საფეხბურთო კლუბი)

**ჰუილა** — ანგოლის საფეხბურთო კლუბი ქ. ლუბანგოში, ჰუილას პროვინციაში. დაარსდა 1955 წელს. კლუბი საშინაო თამაშებს ატარებს *Estádio de Militar Huíla*-ზე.

## რესურსები ინტერნეტში 
* CD Huila, football.co.uk

კატეგორია:ანგოლის საფეხბურთო კლუბები
კატეგორია:ანგოლის ფეხბურთი
რიო (ფილმი)

**რიო** () — 2011 წლის ამერიკული 3D მუსიკალური ანიმაციური კომედიური ფილმი. იგი არის სტუდიის Blue Sky Studios რიგით მეექვსე სრულმეტრაჟიანი ფილმი, რომელიც 20th Century Fox-ის მხარდაჭერით გამოვიდა.

## სიუჟეტი 
ლამაზი თუთიყუში ცხოვრობს მინესოტას შტატში. მისი პატრონია ლინდა, რომელიც წიგნის მაღაზიას ფლობს. თუთიყუში მისი თანაშემწეა. ერთ დღეს მაღაზიაში მოდის ორნიტოლოგი ტულიო, რომლისგანაც ცნობილი ხდება, რომ შორეულ რიო-დე-ჟანეიროში ცხოვრობს ამავე ჯიშის მდედრი თუთიყუში. ამიტომ ლინდას თუთიყუში მიემგზავრება მშობლიურ მხარეში, რათა ლურჯი არას ჯიშის გაგრძელებაზე იზრუნოს.

## რესურსები ინტერნეტში 
* 
* 
* 
* 
* 
* *რიო* საიტზე Metacritic
* 

## სქოლიო 
კატეგორია:2011 წლის ფილმები
კატეგორია:ამერიკული ფილმები
კატეგორია:2011 წლის ანიმაციური ფილმები
3D ფილმი

**3-D** (სამგანზომილებიანი) ფილმი ან S3D (სტერეოსკოპული 3D) ფილმი — ფილმი, რომელიც ქმნის ეკრანზე ასახული მოქმედების რეალურობის ილუზიას. ამ ტექნიკის ერთ-ერთი წინამორბედი იყო სტერეოსკოპული ფოტოგრაფია. ფილმების სრულყოფილად აღსაქმელად გამოიყენება სპეციალური საპროექციო ტექნიკა და სათვალეები. 3-D ფილმები ხშირად წარმოდგენილია არა მხოლოდ კინოთეატრებში, არამედ სატელევიზიო გადაცემებსა და ვიდეორელიზებზე (DVD, Blu-Ray). 

## სქოლიო 
კატეგორია:3D ფილმები
კატეგორია:სტერეოსკოპია
რაულ მეირელეში

**რაულ ხოსე ტრინიდად მეირელეში** (; დ.17 მარტი, 1983) — პორტუგალიელი ფეხბურთელი, რომელიც დღესდღეობით თამაშობს თურქულ ფენერბახჩეში ნახევარმცველის პოზიციაზე.

## კარიერა
რაულის ახალგაზრდული კარიერა პორტუგალიურ „ბოავისტაში“ დაიწყო, 2 წლით განათხოვრებული იყო „ავესში“, 2004 წლის მეირელეში პორტუგალიურ გრანდ „პორტუში“ მოხვდა. 2010 წელს ის პრემიერლიგაში გადავიდა და თითო-თითო წელი ითამაშა „ლივერპულსა“ და „ჩელსიში“. 2012 წლიდან თურქულ „ფენერბაჰჩეში“ ასპარეზობს.
ეროვნულ ნაკრებში რაულის დებიუტი 2006 წელს შედგა, პორტუგალიის ნაკრების მაისურით მინაწილეობა აქვს მიღებული 2008 და 2012 წლის ევროპის ჩემპიონატებზე, ასევე 2010 და 2014 წლის მსოფლიო ჩემპიონატებზე.

## რესურსები ინტერნეტში
*
*PortuGOAL profile 
*LFC History profile 
*ESPN Profile 

კატეგორია:პორტუგალიელი ფეხბურთელები
კატეგორია:დაბადებული 1983
კატეგორია:პრემიერ ლიგის ფეხბურთელები
კატეგორია:ჩელსის ფეხბურთელები
კატეგორია:ლივერპულის ფეხბურთელები
კატეგორია:პორტუს ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 17 მარტი
კატეგორია:ცოცხალი ადამიანები
ესტფოლდი

**ესტფოლდი** () — ნორვეგიის საგრაფო. ესაზღვრება აკერსხუსს და სამხრეთ-დასავლეთ შვედეთს. საგრაფოს ადმინისტრაციული ცენტრია სარპსბორგი. ყველაზე მჭიდროდ დასახლებული მუნიციპალიტეტი ფრედრიკსტადი. ნორვეგიის საგრაფოებში სიდიდით მე-17 ადგილი უკავია.

## მუნიციპალიტეტები 
ესტფოლდი იყოფა 18 მუნიციპალიტეტად. ესენია:

500 პქ|მინი|მარჯვნივ|ესტფოლდის მუნიციპალიტეტები

## იხილეთ აგრეთვე 
* ნორვეგიის საგრაფოები

## რესურსები ინტერნეტში 
* საგრაფოს საიტი  *(ნორვეგიული)*
* Statistics and basic interpretation regarding Østfold  *(ნორვეგიული)*
* Excavation of longhouse from the Roman Iron Age

კატეგორია:ნორვეგიის საგრაფოები
ახალი ბურღული

**ახალი ბურღული** — სოფელი საქართველოში, დუშეთის მუნიციპალიტეტში, (გრემისხევის თემი). მდებარეობს მდინარე ნარეკვავის (ქსნის შენაკადი) მარჯვენა მხარეზე. ზღვის დონიდან 980 მეტრზე, დუშეთიდან დაშორებულია 15 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 29 ადამიანი.

## ლიტერატურა
## სქოლიო
კატეგორია:დუშეთის მუნიციპალიტეტის სოფლები
ახალი ოსები

**ახალი ოსები** — სოფელი საქართველოში, დუშეთის მუნიციპალიტეტში, (ლაფანაანთკარის თემი). მდებარეობს მდინარე აბანოსხევის (არაგვის შენაკადი) მარჯვენა ნაპირას, ქართლის ქედის დასავლეთ კალთაზე. ზღვის დონიდან 1040 მეტრზე, დუშეთიდან დაშორებულია 21 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 4 ადამიანი.

## ლიტერატურა
## სქოლიო
კატეგორია:დუშეთის მუნიციპალიტეტის სოფლები
ახადი

**ახადი** — ნასოფლარი საქართველოში, დუშეთის მუნიციპალიტეტში (უკანაფშავის თემი). მდებარეობს მდინარე ფშავის არაგვის მარცხენა მხარეს. ზღვის დონიდან 1920 მეტრზე, დუშეთიდან დაშორებულია 71 კილომეტრით.

## დემოგრაფია
2014 წლის აღწერის მონაცემებით სოფელში არავინ ცხოვრობს.

## ლიტერატურა
## სქოლიო
კატეგორია:დუშეთის მუნიციპალიტეტის ნასოფლარები
გოგოლაურთა

**გოგოლაურთა** — სოფელი საქართველოში, დუშეთის მუნიციპალიტეტში (ადმინისტრაციული ერთეული უკანაფშავი). 

მდებარეობს მდინარეების მათურხევისა და ნაროულის (ფშავის არაგვის მარჯვენა შენაკადები) შესართავთან, ხევსურეთის კავკასიონის სამხრეთ კალთაზე. ზღვის დონიდან 1450 მეტრზე, დუშეთიდან დაშორებულია 65 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 8 ადამიანი.

## ლიტერატურა
## სქოლიო
კატეგორია:დუშეთის მუნიციპალიტეტის სოფლები
ბედონი

**ბედონი** — სოფელი საქართველოში, დუშეთის მუნიციპალიტეტში (ქვეშეთის თემი). მდებარეობს მდინარე მთიულეთის არაგვის მარცხენა ნაპირას, მთიულეთის ქედის სამხრეთ-დასავლეთ კალთაზე. ზღვის დონიდან 1400 მეტრზე, დუშეთიდან დაშორებულია 69 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 110 ადამიანი.

## ლიტერატურა
## სქოლიო
კატეგორია:დუშეთის მუნიციპალიტეტის სოფლები